kardosdrur/scandi-wiki huggingface dataset:
Rocky IV

Rocky IV er en film fra 1985 og den fjerde film i den kendte Rocky-serie. I tillæg til at spille hovedrollen står Sylvester Stallone for både manuskript og instruktion.

Handling 

Filmen handler om «Rocky Balboa» (spillet af Sylvester Stallone) og den livsfarlige «Ivan Drago» (spillet af Dolph Lundgren). Drago er en succesrig bokser fra Rusland, som er ubesejret. Han kommer til USA for at vise at Rusland har bedre atleter end USA. «Apollo Creed» (spillet af Carl Weathers) udfordrer den gigantiske russer til opvisningskamp. Under kampen bliver han hårdt skadet af russeren og dør. Rocky bliver rasende og bestemmer sig for at udfordre russeren og hævne sin ven Apollo. Det bliver bestemt at kampen skal finde sted i Rusland, og Rocky tager dertil for at træne og forberede sig på sit livs kamp.

Udgivelse
Filmen indtjente over $300 millioner på verdensbasis da den kom i biograferne i 1985-86.

Filmen spiller i meget stor grad på den anspændte politiske atmosfære mellem USA og Sovjetunionen.

Medvirkende 
 Sylvester Stallone – Rocky Balboa
 Talia Shire – Adrian Balboa
 Burt Young – Paulie Penninno
 Tony Burton – Treinador Tony "Duke" Evers
 Carl Weathers – Apollo Creed
 Dolph Lundgren – Ivan Drago
 Brigitte Nielsen – Ludmilla Vobet Drago
 Michael Pataki – Nicolai Koloff

Referencer

Eksterne henvisninger 
 

Dramafilm fra USA
Actiondrama
Film om sport
Amerikanske film fra 1985
Boksefilm
Engelsksprogede film
Burt Young

Burt Young (født 30. april 1940, død 8. oktober 2023 i Los Angeles) var en amerikansk skuespiller, maler og forfatter. Han er bedst kendt for sin oscarnominerede rolle som Sylvester Stallones svoger og ven Paulie i Rockyfilmene.

Young blev født Richard Morea, i Queens, New York, som søn af Josephine og Michael. Han blev undervist af Lee Strasberg på Actor's Studio. Young fik en datter ved navn Anne Morea.

Referencer

Eksterne links 
 

Skuespillere fra USA
Baotou

Baotou (Forenklet kinesisk: 包头; traditionel kinesisk: 包頭; pinyin: Bāotóu; mongolsk: ; transkription: Buɣutu) er en by på præfekturniveau i den autonome region Indre Mongoliet (Neimenggu) i det nordlige Kina. Præfekturet har et areal på 27.768 km², og en befolkning på 	2.140.000 mennesker, med en tæthed på 
77 indb./km² (2007).

Baotou ligger ved Huang He (Den gule flod) og har en stor flodhavn. Den har jernbaneforbindelse med Beijing, Lanzhou, Mongoliet og Rusland. Byen blev kraftig industrialiseret i 1960'erne. Der er jern- og kulminer i nærheden, og byen har et integreret jern- og stålværk så vel som sukkerraffinaderier, tekstilfabrikker og produktion af motorkøretøjer, kemikalier, gødning og aluminium. 

Det kan ses rester af Den kinesiske mur i området.

Administrative enheder 

Bypræfekturet Baotou har jurisdiktion over 7 distrikter (区 qū), et amt (县 xiàn) og 2 bannere (旗 Qí).

Trafik 
Kinas rigsvej 110 løber gennem området. Den begynder i Beijing og passerer gennem Zhangjiakou, Jining, Hohhot og Baotou til den ender i Yinchuan i den autonome region Ningxia Hui. 

Kinas rigsvej 210 begynder i Baotou og fører mod syd gennem Yan'an, Xi'an, Chongqing og Guiyang og ender i Nanning i Guangxi. 

Bypræfekturer i Indre Mongoliet
Bartolomeo Ambrosini

Bartolomeo Ambrosini (1588–1657) var en italiensk læge og botaniker. Bartolomeo udmærkede sig ved en ihærdig indsats for at bekæmpe pesten i hans fødeby Bologna i 1630 hvor han også var universitetslektor i filosofi og botanik og forstander for den botaniske have. Han var ældre bror til Giacinto Ambrosini (1605-1672), der ligeledes var botaniker og som efterfulgte ham på posten. Bartolomeo udgav en række værker om lægevidenskab og botanik der var forholdsvist indflydelsesrige i samtiden. Heraf var Capsicorum Varietate cum suis iconibus ; accessit panacea ex herbis quæ a sanctis demominantus. (Panacea ex Herbis) fra 1650 hans botaniske hovedværk.

Eksterne henvisninger 
 Kort bibliografi  

Botanikere fra Italien
Personer fra Bologna
Universitetslektorer
Vilnius Airport

Vilnius Airport (IATA: VNO, ICAO: EYVI) () er den største civile lufthavn i Litauen. Lufthavnen ligger 7 km syd for Vilnius, hovedstaden i Litauen. Den første flyvning fandt sted i 1944 og den gamle terminal blev bygget i 1954.

Vilnius Airport er statsligt ejet, etableret af transportdepartementet i Litauen i 1991. airBaltic var det største flyselskab i lufthavnen i 2006, tæt fulgt af flyLAL, et nationalt litauisk flyselskab.

Statistik 

Passagertal for Vilnius Airport

Hændelser og ulykker 

Scandinavian Airlines Flight 2748, der blev fløjet med Dash-8-400 (LN-RDS) med 48 passagerer og 4 besætningsmedlemmer, lettede fra Københavns Lufthavn den 12. september 2007. Flyet var på vej til Palanga, Litauen, men blev omdirigeret til Vilnius Lufthavn, der var bedre egnet til en nødlanding: Før landingen blev der konstateret problemer landingsstellet. Ved landingen kollapsede landingsstellet. Alle passagerer og besætningsmedlemmer blev evakueret sikkert. De lokale embedsmænd i Vilnius Airport bemærkede, at dette var den mest alvorlige hændelse i de seneste år. Denne ulykke, sammen med Aalborg-ulykken blot få dage tidligere, forårsagede alle SAS' Dash 8-400 fly fik flyveforbud indtil begyndelsen af oktober.

Transport

Tog 

Der er direkte togforbindelse mellem Vilnius Lufthavns Station og den centrale station i Vilnius. Afstanden fra lufthavnen til Vilnius centralstation er 4,3 km og turen tager 7 minutter, hvilket er den hurtigste transport fra lufthavnen til byens centrum. Togene kører dagligt fra 5:45 til 21:10. I myldretiden er intervallet mellem afgangene er fra 35 min., uden for myldretiden op til 1 time og 15 min. En enkeltbillet koster 2,50 LTL (~ 0,73€).

Kilder

Eksterne henvisninger 

 Officiel hjemmeside , (Hentet 2013-09-25)
 Airport information for EYVI (Vilnius)  på World Aero Data , (Hentet 2013-09-25)
 Airlines operating in Lithuania - complete list  , (Hentet 2013-09-25)
 flyBus – Busforbindelse fra Vilnius lufthavn til den lettiske hovedstad Riga , (Hentet 2013-09-25)

Lufthavne i Litauen
Airport
Jens Christian Legarth

Jens Christian Wester Bebensee Legarth (27. september 1940 i Aarhus  – 29. juli 1967 på Ring Djursland) var en dansk racerkører og proprietær.

Han blev danmarksmester i 1963. To år senere grundlagde han Ring Djursland, hvor han på tragisk vis omkom under en ulykke i 1967.

Jens Christian Legarth er far til folketingsmedlem Mike Legarth og racerkøreren Pierre Legarth.

Kilde 

Personer fra Aarhus
Motorsportsfolk fra Danmark
Proprietærer fra Danmark
Thomas Wyss

Thomas Wyss (født 29. august 1966) er en tidligere schweizisk fodboldspiller, der spillede som midtbanespiller. Han var på klubplan primært tilknyttet FC St. Gallen, Grasshoppers og FC Luzern i hjemlandet. Han spillede mellem 1988 og 2000 desuden elleve kampe for Schweiz' landshold, som han repræsenterede ved VM i 1994 i USA.

Referencer

Eksterne henvisninger 
 Footballdatabase.eu spillerinfo

Fodboldspillere fra Schweiz
Fodboldspillere fra FC Luzern
Fodboldspillere fra FC Aarau
Fodboldspillere fra Grasshopper-Club Zürich
Fodboldspillere fra FC St. Gallen
Fodboldtrænere fra Schweiz
Deltagere ved verdensmesterskabet i fodbold 1994
Alain Geiger

Alain Geiger (født 5. november 1960 i Uvrier, Schweiz) er en tidligere schweizisk fodboldspiller og nuværende fodboldtræner, der spillede som forsvarsspiller. Han var på klubplan primært tilknyttet FC Sion og Servette FC i hjemlandet, men havde blandt andet også et to-årigt ophold hos AS Saint-Étienne i den franske Ligue 1.

Geiger spillede mellem 1980 og 1996 intet mindre end 112 kampe og scorede fem mål for det schweiziske landshold, hvilket gør ham til den næstmest benyttede spiller i landets landsholdshistorie, kun overgået af Heinz Hermann.. Han repræsenterede sit land ved både VM i 1994 og EM i 1996.

Efter at have indstillet sin aktive karriere har Geiger forsøgt sig som træner, og har blandt andet stået i spidsen for Neuchâtel Xamax, FC Aarau og Grasshoppers. Han er (pr. januar 2011) cheftræner i den egyptiske klub Al-Masry.

Titler 

Schweiziske Mesterskab
 1985 med Servette FC
 1987 og 1988 med Neuchâtel Xamax
 1992 med FC Sion

Schweiz' Pokalturnering
 1980 og 1991 med FC Sion
 1984 med Servette FC

Referencer

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldtrænere fra Schweiz
Fodboldspillere fra Schweiz
Fodboldspillere fra FC Sion
Fodboldspillere fra Servette FC
Fodboldspillere fra Neuchâtel Xamax
Fodboldspillere fra AS Saint-Étienne
Fodboldspillere fra Grasshopper-Club Zürich
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Lake Park (Milwaukee)

Lake Park, som ligger på Lake Michigan i Milwaukee, Wisconsin, er en bypark, der dækker 559.000 km2. Parken ligger nord for Milwaukee Art Museum. Lake Park er tegnet af Frederick Law Olmsted, der også designede Central Park i New York City sammen med mange andre.

Referencer 

Milwaukee
Parker i USA
Alain Sutter

Alain Sutter (født 22. januar 1968 i Bern, Schweiz) er en tidligere schweizisk fodboldspiller, der spillede som midtbanespiller. Han var på klubplan primært tilknyttet Grasshoppers i hjemlandet, men havde også ophold hos blandt andet FC Nürnberg, Bayern München og SC Freiburg i Tyskland.

Sutter spillede mellem 1985 og 1996 68 kampe og scorede fem mål for det schweiziske landshold. Han repræsenterede sit land ved VM i 1994 i USA.

Referencer

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Schweiz
Fodboldspillere fra Grasshopper-Club Zürich
Fodboldspillere fra BSC Young Boys
Fodboldspillere fra 1. FC Nürnberg
Fodboldspillere fra FC Bayern München
Fodboldspillere fra SC Freiburg
Personer fra Bern
Deltagere ved verdensmesterskabet i fodbold 1994
Gustav Radde

Gustav Ferdinand Richard Radde (født 27. november 1831 i Danzig, død 15. marts 1903), var en tysk naturforsker og rejsende.

Radde var oprindelig apoteker, men blev 1863 direktør for Museet for Naturvidenskab, Etnografi og Arkæologi i Tiflis, hvilket han selv har stiftet. 1855—60 foretog han for Geografisk Selskab i Petrograd en lang rejse i Østsibirien (beskrivelsen af rejsen i skriftet Reisen im Süden von Ostsibirien [1862—64]). Senere foretog han flere rejser i Kaukasus, Armenien og Mingrelien, hvis resultater han har offentliggjort i Petermanns Mitt.. 

Blandt hans andre arbejder kan nævnes Die Chewsuren und ihr Land (1878); Malerisenes Russland. Der Kaukasus (1884), Ornis caucosica (1884). Reisen an der pers.-russ. Grenzen, Talysch und seine Bewohner, Die Fauna und Flora der südw. Kaspi Gebietes (1886). 

Om sine seneste rejser i Kaukasus, Dagestan og Merv har han givet meddelelse i Petermann’s Mitt. 1887—90 og 1894.

Kilder 

 

Opdagelsesrejsende fra Tyskland
Botanikere fra Tyskland
Apotekere fra Tyskland
Tyskere i 1800-tallet
Ustaritz Aldekoaotalora

Ustaritz Aldekoaotalora Astarloa eller bare Ustaritz (født 16. februar 1983 i Abadiño, Spanien) er en spansk fodboldspiller, der spiller som midterforsvarer hos Penafiel. Han har spillet for klubben siden 2015, hvor han skiftede fra Arouca. Han var tilknyttet Athletic Bilbao som ungdomsspiller. Hans første år som seniorspiller blev tilbragt i Athletics satellitklub CD Baskonia.

Eksterne henvisninger 
 Ustaritz Aldekoaotalora på athletic-club.net
 Ustaritz Aldekoaotalora på footballdatabase.eu 

Fodboldspillere fra Spanien
Fodboldspillere fra Athletic Bilbao
Fodboldspillere fra Dinamo Tbilisi
Schriver

Schriver har flere betydninger:
 Iver Schriver – tidligere dansk landsholdspiller i fodbold
 Mikkel Dons Schriver – dansk håndboldspiller
Mikel San José

Mikel San José Domínguez (født 30. ma 1989 i Pamplona, Spanien) er en spansk fodboldspiller, der spiller som forsvarsspiller hos La Liga-klubben Athletic Bilbao. Han har spillet for klubben siden 2009, det første år dog som udlejet fra Liverpool F.C. i England. Liverpool var hans første klub som seniorspiller, efter han også havde repræsenteret Athletic i sine ungdomsår.

San José, der blev permanent tilknyttet Athletic i sommeren 2010, har kontrakt med klubben frem til juni 2015.

Landshold 
San José har (pr. januar 2011) endnu ikke optrådt for Spaniens A-landshold, men har som ungdomsspiller repræsenteret sit land på både U/19 og U/21 niveau. Han var en del af det spanske hold der vandt guld ved U-19 EM i 2007 i Østrig.

Referencer

Eksterne henvisninger 
 Athletic Bilbao spillerinfo

Fodboldspillere fra Spanien
Fodboldspillere fra Liverpool F.C.
Fodboldspillere fra Athletic Bilbao
Deltagere ved det europæiske mesterskab i fodbold 2016
Personer fra Pamplona
Horst Eckel

Horst Eckel (født 8. februar 1932 i Vogelsbach, Tyskland, død 3. december 2021) var en tysk fodboldspiller, der som midtbanespiller på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede samtlige tyskernes seks kampe under turneringen. Han var også med i truppen til VM i 1958 i Sverige.

Eckel var på klubplan tilknyttet 1. FC Kaiserslautern, hvor han spillede elleve sæsoner.

Referencer

Eksterne henvisninger 

 Footballdatabase.eu spillerinfo

Fodboldspillere fra Tyskland
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra 1. FC Kaiserslautern
Verdensmestre i fodbold
Opus (behandlingstilbud)

I Danmark er OPUS navnet på et permanent psykiatrisk behandlingstilbud for unge med debuterende psykose, som nu tilbydes i alle regionerne. Der er tale om et akronym for opsøgende behandling af unge med psykosesymptomer.

Behandlingen indebærer fast tilknytning til et personalemedlem i et tværfagligt team og systematisk inddragelse af familien. Dette teamet består af psykiatere, psykiatriske sygeplejersker, psykologer, socialrådgiverer, ergoterapeuter eller afspændingspædagoger og erhvervskonsulenter. Det er teamets opgave at forestå behandlingen og undervisningen af den unge og de pårørende.

Historie og forskningsresultater 
Det var oprindeligt bevillinger fra Social- og Sundhedsministeriet, som muliggjorde OPUS-projektet; først som et forskningsprojekt i 1998. Der blev inkluderet 547 unge med debuterende psykose i et lodtrækningsforsøg, hvor effekten af to års intensiv OPUS-behandling og standardbehandling blev sammenlignet . Projektet er det største danske forskningsprojekt indenfor området om tidlig intervention ved psykoser og også internationalt er der interesse for projektets resultater. Efter to års behandling havde OPUS haft en klart bedre effekt på psykotiske symptomer (hallucinationer og vrangforestillinger), negative symptomer (initiativløshed, manglende engagement), misbrug, frafald fra behandlingen, medicinsk behandling, sengedagsforbrug og patienttilfredshed. 
 Også blandt pårørende kunne man måle større tilfredshed med den mere indgående inddragelse af pårørende, som OPUS-behandlingen indebar. 

Resultaterne viser, at selv om indsatsen er mere omfattende og umiddelbart dyrere, så er den alligevel udgiftsneutral, da der spares penge på antal dage patienterne er indlagt. De opnåede erfaringer har afstedkommet flere bøger om de anvendte behandlingsmetoder.

Danske Regioner konkluderede i 2007, at de vil øge kvaliteten af behandlingen af psykotiske patienter gennem udbredelse af et samlet OPUS-koncept til hele landet

Eksterne henvisninger 
 OPUS' hjemmeside i København
 Danske regioners pjece om OPUS

Kilder 

Psykiatri
Northpestclean

NorthPestClean er et demonstrationsprojekt, der skal udvikle en metode til at  nedbryde giftstoffet parathion. Projektet løber fra september 2010 til udgangen af 2013 og har et samlet budget på 12 mio. kr. Det finansieres af EU, Miljøstyrelsen og Region Midtjylland. Region Midtjylland leder projektet, som ved pilotforsøg i stor skala skal demonstrere, om en ny afværgemetode baseret på at  basisk hydrolyse effektivt kan rense pesticidforurenet jord og grundvand. NorthPestClean skal resultere i et forbedret beslutningsgrundlag for valg af metode til et eventuelt fuldskala afværgeprojekt ved Høfde 42 på  Harboøre Tange. Den praktiske udførelse af projektet foregår derfor også ved høfden på Harboøre Tange.

Eksterne kilder/henvisninger 
 NorthPestClean Pesticide Remediation 
 Jord og Råstoffer, Region Midtjylland 

Forskningsprojekter
Hans Christian Bredsted

Hans Christian Bredsted (født 22. juli 1829 i Marslev Sogn, død 31. marts 1895 i Odense) var en dansk handelsgartner.

I 1830 nedsatte faderen sig som handelsgartner i Vindegade i Odense. Efter at have fået sin første gartneriske uddannelse i hjemmet kom Bredsted i lære i F.W. Frisenettes handelsgartneri i København; han kom dernæst til haverne ved Rosenborg og tog gartnereksamen 1850. Året efter blev han medhjælper hos sin fader i Odense, og 1862 overtog han forretningen. Under den yngre Bredsteds ledelse antog særlig planteskoledriften et meget betydeligt omfang, og på grund af hans dygtige og samvittighedsfulde prøvelse af ægtheden og egenskaberne hos de stadigt fremkommende nye frugtsorter, erhvervede virksomheden sig efterhånden stor tillid, ikke alene i Danmark, men også i Sverige og Norge. 

Dels herved og dels ved sin litterære virksomhed har Bredsted i fremtrædende grad øvet en frugtbringende indflydelse på frugtavlens fremme. Foruden flere mindre, værdifulde afhandlinger i den danske havebrugslitteratur har Bredsted 1887 udgivet Hasselnødden og 1890-96 Haandbog i dansk Pomologi med udførlig beskrivelse af alle datidens for danske forhold egnede sorter af æbler, pærer og stenfrugter. Det er et langt livs erfaringer, som forfatteren her gør tilgængelige for offentligheden, og hver side i de 3 tykke bind bærer vidnesbyrd om hans sjældne iagttagelsesevne og samvittighedsfulde arbejde på frugtavlens område.

Kilder 

 

Pomologer
Botanikere fra Danmark
Danskere i 1800-tallet
Salmonsens
Gartnere fra Danmark
Personer fra Fyn
Personer i Dansk Biografisk Leksikon
Opus (flertydig)

Opus kan henvise til flere forskellige artikler:

 Opus – betegnelse for en kunstners samlede arbejder/værker
 Opus – titlen på en amerikansk avisstribe tegnet af Berkely Breathed
 Opus - er et lydformat udviklet af Xiph.Org Foundation og standardiseret af Internet Engineering Task Force ().
 Opus – navnet på et dansk behandlingstilbud til unge med debuterende psykose
 Opus (band) - band fra Østrig
Copenhagen Jazzhouse

Jazzhouse (tidligere Copenhagen Jazzhouse) var et jazzspillested på Niels Hemmingsens Gade i det indre København med ca. 200 koncerter om året.

Koncertstedet åbnede 1991 under navnet Copenhagen JazzHouse og havde to forskellige scener da det lukkede i 2017. Den store scene befandt sig i kælderplan, mens den lille scene Herluf findes i stueplan og var opkaldt efter Herluf Kamp Larsen, der åbnede Jazzhus Montmartre nytårsaften 1961.

Jazzhouse' historie skal ses som en direkte forlængelse af de to foregående jazzklubber i København under navnet Jazzhus Montmartre. Den første jazzklub i St. Regnegade i årene 1961 til 1976, under ledelse af Herluf Kemp Larsen, blev platformen for en lang række unge danske jazzmusikere. Gennem langvarigt samarbejde med verdensberømte jazzmusikere, satte de Danmark på jazzens verdenskort og gjorde København til jazzens by. Blandt de mange gæstemusikere, som spillede i Montmartre i længere perioder var saxofonisterne Dexter Gordon, Ben Webster, Stan Getz, Sonny Rollins og Hank Mobley, pianisterne Bud Powell, Jan Johansson og Dollar Brand samt bassisten Oscar Pettiford.

Da Montmartre i St. Regnegade lukkede, tog en række mennesker omkring jazzmusikeren Arnvid Meyer og restauratøt Kay Sørensen i 1976 initiativ til at åbne et ny Jazzhus Montmartre. Denne gang i Nørregade i København i den tidligere natklub Adlon. Klubben var væsentlig større end den første, og blev tillige et natdiskotek.

Idéen om Copenhagen Jazzhouse opstod efter Kay Sørensens død i 1988. Over 200 mennesker mødtes til et stormøde i januar 1990, hvor der var enighed om at nedsætte en arbejdsgruppe om etablering af en klub i København. I oktober 1991 åbnede Copenhagen Jazzhouse, som en jazzklub der udsprang af jazzmiljøet, bakket op af musikere, musikpolitikere, stat og kommune. Modellen var den samme som i Montmartre Nørregade: En international og højt profileret jazzklub og natklub.

I august 2011 lukkede Jazzhouse som følge af skybruddet over København. Huset genåbnede med ny koncertsal efter 10 måneders renovering den 1. juni 2012 og præsenterede i 2012 John Scofield, Joe Lovano, Dave Douglas, John Patitucci, Bill Frisell, Jakob Bro (artist in residence), Neneh Cherry & The Thing, Stacey Kent, Jeff Ballard m.fl.

I 2012 og 2013 foregik Danish Music Awards Folk på Jazzhouse. Femte sæson af comedyprogrammet Dybvaaaaad! blev optaget på Jazzhouse i efteråret 2014, og i foråret 2015 blev sjette sæson optaget samme sted.

I 2017 blev Copenhagen Jazzhouse sammenlagt med Global Copenhagen, og åbnede som ALICE den 1. februar 2018.

Hotel Cecil 
Adressen på Niels Hemmingsens Gade er siden blevet overtaget af Bremen Teater, som genåbnede spillestedet under navnet Hotel Cecil i 2018.

Se også
 Copenhagen Jazz Festival
 Jazzhus Montmartre

Referencer

Eksterne henvisninger
 Officiel hjemmeside 

Jazz i Danmark
Etableret i 1991
Spillesteder i København
Indre By (København)
Kattegrus

Kattegrus er et produkt med stor absorptions-evne, som anvendes til opsugning af væsker, f.eks. katteurin. Produktet bruges også til opsugning af andre væsker, blandt andet olie- og benzinspild på vejene.
 
Kattegrus kan anvendes i et kattetoilet, som er en bakke fyldt med nævnte grus, hvilket gør udskiftning lettere efter brug. Der findes forskellige typer af kattegrus. I Danmark bruges moler fra Fur og bentonit. Fælles for dem alle er, at kattens urin og afføringens væske opsuges i den porøse lerdel og derfor ikke lugter.

Ekstern henvisning 

 Kattegrus af bentonit 

Grus
Hygiejneartikler

fr:Litière
Gerry Rafferty

Gerald "Gerry" Rafferty (16. april 1947 – 4. januar 2011) var en skotsk sanger, sangskriver, musiker og musikproducer. Han var et af de grundlæggende medlemmer af Stealers Wheel, hvis største hit "Stuck in the Middle with You" i 1973. Hans solokarriere inkluderede hits i slut 70'erne som "Baker Street", "Right Down the Line" og "Night Owl".

Rafferty blev født ind i en arbejderfamilie i Paisley, Skotland. Hans mor lærte ham både irske og skotske folkesang, da han var dreng. Senere blev han inspireret af the Beatles og Bob Dylan. Han blev en del af folkepop-gruppen the Humblebums (hvor også Billy Connolly var medlem) i 1969. Efter de gik i opløsning i 1971 udgav han sit første soloalbum, Can I Have My Money Back?. Rafferty og Joe Egan dannede gruppen Stealers Wheel i 1972 og producerede flere hits, hvoraf "Stuck in the Middle with You" og "Star" er blandt de mest kendte. I 1978 udgav han sit andet soloalbum, City to City, der inkluderede "Baker Street", som blev hans mest succesfulde sang.

Han døde den 4. januar 2011 i en alder af 63 af leversvigt.

Diskografi 
 Can I Have My Money Back? (1971)
 City to City (1978)
 Night Owl (1979)
 Snakes and Ladders (1980)
 Sleepwalking (1982)
 North and South (1988)
 On a Wing and a Prayer (1992)
 Over My Head (1994)
 Another World (2000)
 Life Goes On (2009)
 Rest in Blue (2021)

Referencer

Eksterne henvisninger 

 

Sangskrivere
Sangere fra Skotland
Sværdadel

Sværadlen (noblesse d'epée) var en adelsgruppe der opstod fra militærtjeneste. Den opstod i middelalderen i Frankrig, som en titel en hærfører kunne få. Den blev dog langsomt fortrængt af embedsadelen i 1600-tallet, og ophørte helt i Frankrig. Den franske titel noblesse, eller adel, blev forbeholdt tjeneste- og hofadel.

Dette franske begreb har ikke været brugt i Danmark. 

Adel
Ketchikan

Ketchikan er en mindre by i Ketchikan Gateway Borough i den amerikanske delstat Alaska. Den har et areal på og en befolkning på  indbyggere.

Byen, som er Alaskas femtestørste, ligger i delstatens sydlige del på øen Revillagigedo Island.

Referencer

Eksterne henvisninger 

 

Byer i Alaska